ai4bharat/Pralekha huggingface dataset:
சட்டம் மற்றும் நீதித்துறை அமைச்சகம்
வணிக நீதிமன்றங்கள், மாற்று தகராறு தீர்வு வழிமுறைகள் போன்ற நடுவர் மன்றம், நடுநிலைக் குழுவில் பணிபுரிபவர்களின் அனுபவங்கள் மற்றும் சிறந்த நடைமுறைகளை பகிர்ந்து கொள்ள இந்தியா - இங்கிலாந்து ஒப்புதல்
இந்தியா - இங்கிலாந்து கூட்டு ஆலோசனைக் குழுவின் அண்மைய கூட்டத்தில், வணிக நீதிமன்றங்கள் மற்றும் சர்ச்சைக்குரிய தகராறுகளை தீர்த்து வைக்கும் நடுநிலைக் குழுவில் பணியாற்றுபவர்களின் அனுபவங்கள் மற்றும் சிறந்த நடைமுறைகளை பரிமாறிக் கொள்ளுதல், வழக்கு நிர்வாகம், நீதி வழங்குதல் மற்றும் ஒப்பந்தங்களை செயல்படுத்துதல் மற்றும் எளிமையான சட்டவரைவு ஆகியவற்றில் தொழில்நுட்பத்தை பயன்படுத்துவது ஆகியவை தொடர்பாக இந்தியா - இங்கிலாந்து இடையே ஒப்பந்தம் மேற்கொள்ளப்பட்டது. சட்ட ஆலோசகர்கள், வரைவாளர்கள், நீதித்துறை அதிகாரிகள், வழக்கறிஞர்கள், சட்ட வல்லுநர்கள் ஆகியோருக்கு, புகழ் பெற்ற நிறுவனங்களில் திறன் மேம்பாட்டுப் பயிற்சிகளை நடத்தவும் ஒப்புக் கொள்ளப்பட்டது.
சட்டம் மற்றும் நீதித்துறையில், இருநாடுகளிடையே ஒத்துழைப்பை மேம்படுத்துவதற்கான ஒப்பந்தத்தில், 2018 ஜூலை 18-ம் தேதி இந்தியாவும், இங்கிலாந்தும் கையெழுத்திட்டன. ஒத்துழைப்புத் துறைகளில் முன்னேறி செல்லும் வழியை உறுதிப்படுத்துவதன் மூலம், அதன் நோக்கங்களை நிறைவேற்ற புரிந்துணர்வு ஒப்பந்தத்தின் அடிப்படையில், கூட்டு ஆலோசனைக் குழு தொடங்கப்பட்டது. இந்தக் குழுவின் மூன்றாவது கூட்டம், 18 ஆகஸ்ட் 2022 அன்று புதுதில்லியில் நடைபெற்றது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1853807
பழங்குடியினர் நலத்துறை அமைச்சகம்
தூய்மை இந்தியத் திருவிழாவில் அமைச்சர் சுதர்சன் பகத்
கிராமப்புற சுயாட்சி பிரசாரத்தின்  இயக்கத்தின் ஓர் அங்கமாக தூய்மை இந்தியத் திருவிழா  நாடு முழுவதும் நேற்று கொண்டாடப்பட்டது.
ஜார்க்கண்ட் மாநிலம் லோஹர்தகா நகரில் நடைபெற்ற பகத் தூய்மை இந்தியத் திருவிழாவில் மத்திய பழங்குடியினர் நலத் துறை இணையமைச்சர் திரு. சுதர்சன் பகத் பங்கேற்றார்.
பிரதமர் திரு. நரேந்திர மோடியின் தொலைநோக்கு பார்வையை, நிகழ்ச்சியில் அமைச்சர் திரு. சுதர்சன் பகத் பெருமிதத்துடன் பாராட்டிப் பேசினார். “பாரதப் பிரதமரின் முன் முயற்சிகளின் காரணமாகவே தூய்மை இந்தியா பிரசாரம்  ஓர் இயக்கமாக உருவாகியுள்ளது” என்று அமைச்சர் குறிப்பிட்டார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை விபத்துகளைக் குறைப்பதில் தேசிய நெடுஞ்சாலைகளில் தொலைத்தொடர்பு கட்டமைப்பு முக்கியத்துவம் வாய்ந்ததாக திகழ்கிறது: மத்திய இணையமைச்சர் திரு வி.கே.சிங்
சிறந்த சேவைகளை வழங்குவதற்காக தேசிய நெடுஞ்சாலைகளில் தொலைத்தொடர்பு கட்டமைப்பு பெரிய அளவில் பயன்படுத்தப்படுகிறது என்று மத்திய சாலைப்போக்குவரத்துத் துறை இணையமைச்சர் திரு வி கே சிங் கூறியுள்ளார். தொலைத்தொடர்புத் துறையின் சாதனைகள் மற்றும் பிற துறைகளில் அத்துறையின் தாக்கம் குறித்து புதுதில்லியில் நடைபெற்ற செய்தியாளர் சந்திப்பில் பேசிய அவர், தேசிய நெடுஞ்சாலைகளில் தடையற்ற மொபைல் தொலைபேசி நெட்வொர்க் இருப்பதை உறுதி செய்வதற்காக தொலைத்தொடர்புத் துறையுடன் சாலைப் போக்குவரத்து அமைச்சகம் ஒருங்கிணைந்து செயல்பட்டு வருவதாகக் கூறினார்.
4 ஜி சேவைகள் நாட்டின் ஒவ்வொரு மூலை முடுக்கிலும் சென்றடைவதை உறுதி செய்வதற்காக மொபைல் கோபுரங்களை நிறுவுவதன் மூலம் கிராமங்களில் 4 ஜி கவரேஜை மேலும் விரிவுபடுத்துவதற்கான முயற்சி நடைபெற்று வருகிறது என்று அவர் தெரிவித்தார். இது சாலை விபத்துக்களை திறம்பட தடுக்க உதவும் என்றும் அவர் கூறினார்.
நாட்டில், 5ஜி நெட்வொர்க் விரிவாக்கம் வேகமாக நடைபெற்று வருகிறது எனவும் அவர் குறிப்பிட்டார். சுங்க நடைமுறைகளை செயற்கைக்கோள் மற்றும் கேமரா அடிப்படையில் உருவாக்கி வருவதாகவும் திரு வி கே சிங் தெரிவித்தார்.
கனரகத் தொழில்கள் அமைச்சகம்
5 லட்சம் கியூபிக் மீட்டருக்கும் அதிகமான மருத்துவ ஆக்சிஜனை நாட்டின் கொவிட்டுக்கு எதிரான போருக்கு பெல் ஆலைகள் இதுவரை வழங்கியுள்ளன
கொவிட்-19 பெருந்தொற்றின் இரண்டாம் அலை எதிர்பாராத தேசிய நெருக்கடியாக உருவெடுத்த சமயத்தில், நாட்டுக்கும் நாட்டு மக்களுக்கும்
சேவையாற்றுவதற்காக போர்க்கால அடிப்படையில் பெல் இயங்கியது.
போபால் மற்றும் ஹரித்துவாரில் அமைந்துள்ள பெல் ஆலைகள், சுற்றியுள்ள பகுதிகளுக்கு மருத்துவ ஆக்சிஜனை வழங்கின. தனது சொந்த பயன்பாட்டிற்கான ஒரு நாளைக்கு 24,000 கியூபிக் மீட்டர் ஆக்சிஜனை உற்பத்தி செய்யும் திறன் பெல் ஹரித்துவார் ஆலைக்கு இருந்தது.
ஏப்ரல் மாத மத்தியில் நாட்டில் ஆக்சிஜன் தேவை அதிகரித்ததை தொடர்ந்து, பெல் ஹரித்துவார் ஆலையின் ஊழியர்கள் இரவுப்பகலாக பணியாற்றி ஒரே வாரத்தில் ஒரு நாளைக்கு 3000 சிலிண்டர்கள் ஆக்சிஜன் நிரப்பக்கூடியவாறு ஆலையின் திறனை உயர்த்தினர்.
உத்தரகாண்ட், உத்தரப் பிரதேசம் மற்றும் தில்லி பகுதிகளில் உள்ள மருத்துவமனைகள், மாவட்ட முகமைகள், பொதுத் துறை நிறுவனங்கள் மற்றும் பாதுகாப்பு படைகளின் தேவைகளை நிறைவேற்றும் விதமாக, 67,000 உருளைகள்  மருத்துவ ஆக்சிஜனை இந்த ஆலை இது வரை நிரப்பியுள்ளது.
கஸ்தூரிபாய் மருத்துவமனை, எய்ம்ஸ், ராணுவ மருத்துவமனை, காவலர் மருத்துவமனை மற்றும் மத்தியப் பிரேதேசத்தில் உள்ள தனியார் மருத்துவமனைகளுக்கு 1,74,000 கியூபிக் மீட்டர்கள் ஆக்சிஜனை  பெல் நிறுவனத்தின் போபால் ஆலை இது வரி விநியோகித்துள்ளது.
பெல்லின் இதர ஆலைகளிலும் ஆக்சிஜன் உற்பத்தி வசதிகளை உருவாக்கும் முயற்சிகள் நடைபெற்று வருகின்றன. நாட்டின் தேவைகளை பூர்த்தி செய்வதில் பெல் நிறுவனம் உறுதியாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729042
----
(Visitor Counter : 203
விவசாயத்துறை அமைச்சகம்
பொது முடக்கத்தின் போது இந்திய வேளாண் ஆராய்ச்சி நிறுவனத்தின் நடவடிக்கைகளை வேளாண் அமைச்சர் திரு. நரேந்திர சிங் ஆய்வு செய்தார்
கொவிட்-19 பெரும் தொற்று நோயாலும், அதன் பரவலைத் தடுக்க அமல்படுத்தப்பட்டுள்ள பொது முடக்கத்தினாலும் ஏற்படும் சிக்கல்களில் இருந்து விவசாயிகள் மீண்டு வர உதவி செய்யும் இந்திய வேளாண் ஆராய்ச்சி நிறுவனத்தின் நடவடிக்கைகளை, மத்திய வேளாண் மற்றும் விவசாயிகள் நலம் அமைச்சர் திரு. நரேந்திர சிங் தோமர் ஆய்வு செய்தார்.
இந்திய வேளாண் ஆராய்ச்சி நிறுவனத்தின் மூன்று அமைப்புகள் மனிதர்கள் மீது கொவிட்-19 ஆய்வை மேற்கொண்டுள்ள நிலையில், பொது முடக்கத்தின் போது விவசாயிகளுக்கு உதவ பல்வேறு முயற்சிகளை எடுத்துள்ள இந்திய வேளாண் ஆராய்ச்சி நிறுவனம், நாடெங்கிலும் உள்ள விவசாயிகளுக்கு அறிவுறுத்தல்களை வழங்கியுள்ளது. ஆன்லைன் வகுப்புகளை நடத்துமாறு அனைத்து வேளான் பல்கலைக்கழங்களையும் திரு. தோமர் வலியுறுத்தினார்.
15 பிராந்திய மொழிகளில் மொழிபெயர்க்கப்பட்ட தேசிய மற்றும் மாநிலங்களுக்கெனெ பிரத்யேக ஆலோசனைகளை இந்திய வேளாண் ஆராய்ச்சி நிறுவனம் வெளியிட்டுள்ளதாக இந்திய வேளாண் ஆராய்ச்சி நிறுவனத்தின் தலைமை இயக்குநர் டாக்டர் திரிலோச்சன் மொகபத்ரா ஆய்வு கூட்டத்தின் போது தெரிவித்தார்.
வேளாண் அமைச்சர் திரு. நரேந்திர சிங் தோமரின் அறிவுறுத்தல்களின் படி, எம்கிசான்  வளைதளம் மூலமாக 5.48 கோடிக்கும் அதிகமான விவசாயிகளை 1,126 ஆலோசனை கையேடுகள் மூலம் வேளாண் அறிவியல் மையங்கள் ) சென்றடைந்துள்ளன. ஆலோசனை கையேடுகள் வாட்ஸ்அப் குழுக்கள்  வாட்ஸ்அப் குழுக்கள்) மூலமாகவும், இதர டிஜிட்டல் தளங்கள் மூலமாகவும்  அனுப்பப்படுகின்றன. KVKக்களின் அறிவுரை தொடர்பாக 936 செய்திகள், செய்தித்தாள்களில் வெளியாகியுள்ளன, 931 வானொலி பேச்சுகளின் மூலமாகவும் 57 தொலைக்காட்சி நிகழ்ச்சிகள் மூலமாகவும் தகவல்கள் பரப்பப்படுகின்றன.
புதிய மற்றும் புதுப்பிக்கத்தக்க எரிசக்தி அமைச்சகம்
பிரதமரின் உழவர் எரிசக்தி பாதுகாப்பு மற்றும் மேம்பாடு திட்டம் பற்றி பொது மக்களுக்கான ஆலோசனைகளை புதிய மற்றும் புதுப்பிக்கத்தக்க எரிசக்தி அமைச்சகம் வெளியிட்டுள்ளது
பிரதமரின் உழவர் எரிசக்தி பாதுகாப்பு மற்றும் மேம்பாடு குறித்த பேரியக்கம் பற்றி பொது மக்களுக்கான ஆலோசனைகள் மற்றும் அறிவுரைகளை புதிய மற்றும் புதுப்பிக்கத்தக்க எரிசக்தி அமைச்சகம் வெளியிட்டுள்ளது இந்த இயக்கத்தின் கீழ் சூரிய சக்தி பம்புகளை அமைப்பதற்கும் விவசாய பம்புகளை சூரியசக்தி மூலம் இயக்குவதற்கும் மானியம் வழங்கப்படுகிறது. விவசாயிகள் 2 மெகாவாட் வரையிலான தொகுப்பால் இணைக்கப்பட்ட சூரிய மின் நிலையங்களையும் அமைத்துக் கொள்ளலாம்.
இத்திட்டம் தொடங்கப்பட்ட பின்னர், சில போலி வலைதளங்கள் இத்திட்டத்திற்கான பதிவை வரவேற்பதாக கூறியிருப்பதை அமைச்சகம் கண்டறிந்தது. அந்த போலி வலைதளங்கள் இத்திட்டத்தில் ஆர்வம் உள்ள மக்களிடமிருந்து பணம் வசூலிப்பதாகவும் தகவல் கிடைத்துள்ளது. மக்கள் இத்தகைய போலிகளிடம் ஏமாறுவதைத் தவிர்க்கும் பொருட்டு மத்திய புதிய மற்றும் புதுப்பிக்கத்தக்க எரிசக்தி அமைச்சகம், கடந்த காலத்தில் பொது அறிவிப்புகளை வெளியிட்டது. போலி வலைதளங்களை நம்பி பணம் அனுப்புவதோ, சொந்த தகவல்களை வெளியிடுவதோ வேண்டாம் என அதில் அறிவுறுத்தப்பட்டுள்ளது. இது குறித்த புகார்கள் பெறப்பட்ட பின்பு உரிய நடவடிக்கை எடுக்கப்பட்டு போலி வலைதளங்கள் முடக்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1828698
குடியரசுத் தலைவர் செயலகம்
‘மெய்க்காவலர் மாறும்’ நிகழ்வு நாளை நடைபெறாது
குடியரசுத் தலைவர் மாளிகையின் முகப்பு வாயிலில் மெய்க்காவலர் மாறும் நிகழ்வு சனிக்கிழமை அன்று  நடைபெறாது.
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசி: பொய்களும், உண்மைகளும்
போதிய தொழில்நுட்பத் வசதிகள் இல்லாததால் வீடு இல்லாத மக்கள் கொவிட்- 19 தடுப்பூசிக்கு முன்பதிவு செய்யும் வாய்ப்பை இழப்பதாக ஒரு சில ஊடக செய்திகள் தெரிவித்துள்ளன. மின்னணு வாயிலாகப் பதிவு செய்யும் தேவை, ஆங்கில அறிவு, இணைய வசதியுடன் கூடிய ஸ்மார்ட் செல்பேசி அல்லது கணினியின் பயன்பாடு போன்ற அம்சங்கள், இதுபோன்ற மக்கள் முன்பதிவு செய்வதற்குத் தடையாக இருப்பதாகவும் அதில் தெரிவிக்கப்பட்டுள்ளது.
இந்த செய்திகள் உண்மைக்குப் புறம்பானவை மற்றும் அடிப்படை உண்மைகள் அற்றவை. இதன்படி தெரிவிப்பதாவது:
1. கொவிட் தடுப்பூசிக்கு முன்பதிவு செய்ய செல்பேசி வைத்திருப்பது கட்டாயமல்ல.
2. தடுப்பூசியைப் போட்டுக் கொள்வதற்கு இருப்பிடச் சான்றை அளிப்பதும் கட்டாயமல்ல.
3. கோவின் தளத்தில் முன்கூட்டியே பதிவு செய்ய வேண்டிய அவசியமும் இல்லை.
4. தங்கள் வசதிக்கேற்ப 12 மொழிகளில் பயனாளிகள் கோவின் தளத்தைப் பயன்படுத்தலாம். தமிழ், இந்தி, மலையாளம், தெலுங்கு, கன்னடம், மராத்தி, குஜராத்தி, ஒடியா, வங்காளம், அசாமி, குருமுகி  மற்றும் ஆங்கிலம் இதில் அடங்கும்.
இணையதள வசதி அல்லது ஸ்மார்ட் செல்பேசி அல்லது செல்பேசியே இல்லாதவர்கள்கூட அனைத்து அரசு தடுப்பூசி மையங்களுக்கும் நேரடியாகச் சென்று தடுப்பூசியைப் போட்டுக் கொள்ளலாம். 80% தடுப்பூசிகள் இவ்வாறு நேரடியாக வருபவர்களுக்கே செலுத்தப்பட்டுள்ளது. நேரடியாக மையங்களுக்கு செல்கையில் பதிவு செய்வதற்குத் தேவையான அனைத்து விவரங்கள் மற்றும் தடுப்பூசி சான்றிதழ்களுக்குத் தேவையான தகவல்களை தடுப்பூசியை செலுத்துவோரே மேற்கொள்வதுடன், குறைந்தபட்ச அடிப்படைத் தகவல்களை மட்டுமே பயனாளிகள் அளிக்க வேண்டும்.
மேலும், தேசிய சராசரியை விட, பழங்குடி மாவட்டங்களில் கொவிட்-19 தடுப்பூசி திட்டம் அதிக வரவேற்பைப் பெற்றுள்ளது. ஆரம்ப சுகாதார மையங்கள் மற்றும் துணை மருத்துவ மையங்களில் தலா 26000 உட்பட 70% தடுப்பூசி மையங்கள், ஊரகப் பகுதிகளில் அமைக்கப்பட்டிருப்பதாகத் தரவுகள் தெரிவிக்கின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1729674
குடியரசுத் தலைவர் செயலகம்
குடியரசுத்தலைவர் மாளிகையில் காவலர்கள் இடமாற்ற நிகழ்வு நாளை இடம்பெறாது
ஜி20 உச்சிமாநாடு காரணமாக குடியரசுத்தலைவர் மாளிகையில் காவலர்கள் இடமாற்ற நிகழ்வு நாளை  இடம்பெறாது.
தகவல் மற்றும் ஒலிபரப்பு அமைச்சகம்
இந்திய சினிமாவின் தேசிய அருங்காட்சியகத்தை பிரதமர் ஜனவரி 19-ம் தேதி திறந்து வைக்கிறார்
மும்பையில் இந்திய சினிமாவின் தேசிய அருங்காட்சியகத்தை பிரதமர் ஜனவரி19-ம் தேதி திறந்து வைக்கிறார். இந்த அதிநவீன அருங்காட்சியகம் ரூ.140.61 கோடியில் அமைக்கப்பட்டுள்ளது. இந்திய சினிமாவின் நூற்றாண்டுகால வரலாற்று பார்வையாளர்களுக்கு கதை சொல்லும் பாவனையில் காட்சிப் பொருட்கள், வரைபடங்கள், கருவிகள், கலந்துரையாடல் காட்சிகள், பல ஊடக காட்சிகள் மூலம் எடுத்துரைக்கப்படும்.
திரு ஷியாம் பெனகல் தலைமையிலான அருங்காட்சியக ஆலோசனைக் குழு வழிகாட்டுதலில் இந்த அருங்காட்சியகம் உருவாக்கப்பட்டது. திரு பிரசூன் ஜோஷி தலைமையிலான புதுமைப் படைப்புக் குழு இந்த அருங்காட்சியகத்தை மேம்படுத்துவதற்காக அமைக்கப்பட்டது.
மும்பை திரைப்படப் பிரிவு வளாகத்தில் புதிய அருங்காட்சியக கட்டிடம் மற்றும் 19ம் நூற்றாண்டு வரலாற்று அரண்மனையான குல்ஷான் மஹால் ஆகிய இரண்டு கட்டிடங்களில் அருங்காட்சியகம் அமைக்கப்பட்டுள்ளது.
---------
விகீ-சிஜே-கீதா
(Visitor Counter : 169
குடியரசுத் தலைவர் செயலகம்
சகோதரி நிவேதிதாவின் 150 –வது பிறந்த ஆண்டுவிழா கொண்டாட்டத்தின்போது குடியரசுத் தலைவர் ஆற்றிய உரை
புது தில்லியில் இன்று  ராமகிருஷ்ணா மிஷன் ஏற்பாடு செய்திருந்த சகோதரி நிவேதிதாவின் 150 –வது பிறந்த ஆண்டுவிழா கொண்டாட்டத்தின்போது குடியரசுத் தலைவர் திரு ராம் நாத் கோவிந்த் உரையாற்றினார்.
நிகழ்ச்சியில் பேசிய குடியரசுத் தலைவர் நவீன தேசிய மனப்பான்மையினை உருவாக்கியவர்களில் முக்கியமான ஒருவர் சுவாமி விவேகானந்தர் எனக் குறிப்பிட்டார். ராமகிருஷ்ணா மிஷனில், அவர் விட்டுச் சென்ற கொள்கைகளும் கோட்பாடுகளும் எதிரொலிக்கின்றன என்றும் ராமகிருஷ்ணா மிஷன் நிறுவனம் 120 ஆண்டுகாலப் பழமை வாய்ந்தது என்றும் இந்நிறுவனம் மென்மேலும் வலுவடைந்து வளர்ந்து வருவதாகவும் கூறினார். இதனை அடுத்து இந்த நிறுவனம் பல்வேறு சமூக, பொதுநலத் திட்டங்களை மிக கடுமையான இடங்களிலும் சூழ்நிலைகளிலும் மேற்கொள்ள இயலுகிறது என்று அவர் கூறினார்.
ராமகிருஷ்ணா மிஷனில் கல்வி மற்றும் ஆரோக்கிய பராமரிப்புத் திட்டங்களான, பள்ளிகள் மற்றும் மருத்துவமனைகள் நாடெங்கிலும் உள்ளன என்று குடியரசுத் தலைவர் குறிப்பிட்டார். வடகிழக்கு பகுதிகளிலும் எல்லை மாநிலமான அருணாச்சலப் பிரதேசத்திலும் ராமகிருஷ்ணா மிஷன் பல முன்னோடி நிறுவனங்களை அமைத்திருப்பதாக அவர் கூறினார். மாவோயிஸ்டுகளால் பாதிக்கப்பட்டுள்ள சட்டிஷ்கர் மாநிலத்தின் நாராயண்பூரில் மிகவும் ஏழ்மையான, வாய்ப்பு வசதிகளற்ற பழங்குடியினர் சமூதாயத்தினரிடையே ராமகிருஷ்ணா மிஷன் அர்பணிப்புடன் ஆற்றிவரும் பணிகளை தாம் நேரில் கண்டிருப்பதாக அவர் தெரிவித்தார்.
இந்தியாவின் பண்பாடும் ஆன்மீகமும் பல நூற்றாண்டுகளாக பல்வேறு நாட்டவர்களை கவர்ந்திருப்பதாகக் குடியரசுத் தலைவர் குறிப்பிட்டார். சீனாவிலிருந்து புத்த பிட்சுகள் நளந்தா வந்தனர்; ஆனால், யோகாவும் விபாசனாவும் உலகெங்கிலும் உள்ள மக்களை கவர்ந்திருப்பதாகவும் அவர் தெரிவித்தார். சர்வதேச யோகா தினத்திற்கு சர்வதேச அளவில் கிடைத்துள்ள நல்ல வரவேற்பை அவர் சுற்றிக்காட்டினார். சகோதரி நிவேதிதா இந்தப் பாரம்பரியத்தின் ஒரு பகுதியாக இந்தியாவுக்கு வந்து சுவாமிஜியிடம் ஞானம் பெற்றார். இருந்தபோதும் அவர் வித்தியாசமானவர் அவர் வெறுமனே வந்து கொஞ்சம் கற்று திரும்பிவிட்டவர் அல்ல. அவர் மிக அதிகமாகக் கற்றார் – இங்கேயே தங்கிவிட்டார். இந்தியாவை அவர் தனது வாழ்க்கையின் இயக்கக் குறிக்கோளாகக் கொண்டார். ஐயர்லாந்தில் பிறந்தாலும் அவர், இந்தியாவின் தேச நிர்மாணப் பணிகளில் தம்மை இணைத்துக் கொண்டார்.
சிறப்பு சேவைகள் மற்றும் கட்டுரைகள்
ஜிஎஸ்டி வரி வருவாய் அதிகரிப்பு
சென்னை தெற்கு சரக்கு மற்றும் சேவை வரி  ஆணையரகம், 2021-22 நிதியாண்டில் ரூ.5,412 கோடி வருவாய் ஈட்டியுள்ளது. இது 2020-21 நிதியாண்டுடன்  ஒப்பிடுகையில் ரூ.1,091 கோடி, அதாவது 25.24% அதிகமாகும்.
சரக்கு மற்றும் சேவை வரி ஆணையரகத்தின் தமிழ்நாடு மண்டலத்தின் 2021-22 வருவாயான ரூ. 41,090 கோடியில், சென்னை தெற்கு ஜிஎஸ்டி ஆணையரகத்தின் பங்களிப்பு 13.17%  ஆகும்.
நடப்பு நிதியாண்டான 2022-23-ல் மே 2022 வரை சென்னை தெற்கு ஜிஎஸ்டி ஆணையரகம் ரூ.1626.49 கோடி வருவாய் ஈட்டியுள்ளது. இது கடந்த நிதியாண்டின் இதே கால கட்டத்தைவிட ரூ.531.72 கோடி அதாவது, 48.56% அதிகமாகும்.
உரிய நேரத்தில் ஜிஎஸ்டி பதிவு, குறித்த நேரத்தில் திருப்பி வழங்குதல், பல்க் எஸ்எம்எஸ், மக்கள் தொடர்பு நிகழ்ச்சிகள், குறைதீர்ப்பு அமர்வுகள் குறிப்பாக குறு, சிறு, நடுத்தர தொழில் நிறுவனங்கள் மற்றும் பெண் தொழில் முனைவோருக்கு சிறப்பு கவனம் செலுத்துவதன் வாயிலாக வரி செலுத்துவோருக்கு இந்த ஆணையரகம் பல்வேறு சேவைகளை வழங்கி வருவதாக சென்னை தெற்கு மண்டல ஜிஎஸ்டி இணை ஆணையர் திருமதி டி.ஜெயப்பிரியா வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
மனித வள மேம்பாட்டு அமைச்சகம்
அறிவியல் சார்ந்த குணங்களை உருவாக்கி மனிதனின் எதிர்காலத்தை வடிவமைக்கும் கோவில்களாக இந்திய தொழில்நுட்பக் கழகங்கள் திகழ்கின்றன: திரு தர்மேந்திர பிரதான்
சென்னை ஐஐடி-யின் 2021 – 27 –ம் ஆண்டின் உத்திகளைக் கொண்ட திட்டத்தை மத்திய கல்வி மற்றும் திறன் மேம்பாடு, தொழில்முனைவோர் துறை அமைச்சர் திரு தர்மேந்திர பிரதான் வெளியிட்டார். சிறு, குறு மற்றும் நடுத்தர தொழில்துறையினருக்கு உதவும் வகையில் எரிசக்தி நுகர்வை குறைப்பதற்கான கோட்டக் நிறுவனத்துடன் இணைந்து உருவாக்கப்பட்ட கோட்டக் ஐஐடிஎம் எரிசக்தி சேமிப்பு இயக்கத்தையும் அவர் தொடங்கிவைத்தார். இளநிலை அறிவியல் படிப்பில், தரவு அறிவியல் பிரிவில், தேர்ந்தெடுக்கப்பட்ட மாணவர்களுக்கு பட்டய சான்றிதழ்களையும் அவர் வழங்கினார்.
இந்நிகழ்ச்சியில் பேசிய திரு பிரதான், கல்வி சிறப்பு மற்றும் நாட்டை கட்டமைக்கும் பணிகளுக்கு இது போன்ற முன்னெடுப்புகளை தொடங்கியதற்காக அனைவருக்கும் வாழ்த்துக்கைளத் தெரிவித்துக் கொள்வதாக கூறினார். இந்திய தொழில்நுட்பக் கழகங்கள் வெறும் கல்வி நிறுவனங்களாக அல்லாமல் அறிவியல் சார்ந்த குணங்களை உருவாக்கி மனிதனின் எதிர்காலத்தை வடிவமைக்கும் கோவில்களாகத் திகழ்கின்றன. மூளை ஆராய்ச்சி மையத்தின் பயன்களை பெறுவதற்காக உலக நாடுகள் அனைத்தும் சென்னை ஐஐடி-யை நாடி வரும் தருணம் வெகு தூரத்தில் இல்லை என்று அவர் தெரிவித்தார். சென்னை ஐஐடி-யின் தொழில்நுட்ப வலிமை காரணமாக 2023-ஆம் ஆண்டுக்குள் இந்தியாவிலேயே உருவாக்கப்படும் 5-ஜி சேவை நடைமுறைக்கு வரும் என்று திரு தர்மேந்திர பிரதான் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1860595
பெட்ரோலியம் மற்றம் இயற்கை எரிவாயு அமைச்சகம்
ஒடிஷா மத்திய பல்கலைக்கழகத்தின் புதிய வசதிகளுக்கு மத்திய பெட்ரோலியத் துறை அமைச்சர் திரு.தர்மேந்திர பிரதான், மத்திய கல்வி அமைச்சர் திரு ஆர் பி நிஷாங்கு உடன் இணைந்து அடிக்கல் நாட்டினார்.
பெட்ரோலியம், இயற்கை எரிவாயு எஃகு ஆகிய துறைகளுக்கான மத்திய அமைச்சர் திரு. தர்மேந்திர பிரதான், மத்திய கல்வியமைச்சர் திரு. ரமேஷ் பொக்ரியால் நிஷாங்குடன் இணைந்து ஒடிசாவில் கோராபுட்டில் உள்ள ஒடிசா மத்தியப் பல்கலைக்கழகத்தின்  அகடமிக் கட்டிடம், நூலகம், பணியாளர் குடியிருப்பு ஆகியவற்றுக்கான அடிக்கல் நாட்டினார்.
ஒடிசாவில் உயர்கல்விக்கான உயரிய மையமாக ஒடிஷா மத்திய பல்கலைக்கழகம் திகழ்கிறது என்பது குறித்து மகிழ்ச்சி தெரிவித்த திரு பிரதான், இப்பல்கலைக்கழகத்தின் ஆசிரியர்களுக்கும், மாணவர்களுக்கும் பாராட்டு தெரிவித்தார். ஒடிசாவில் உயர்கல்விக்கு அளிக்கப்படும் உத்வேகம் குறித்துப் பேசிய திரு பிரதான், ஒடிசாவில் உயர்கல்விக்கு பிரதமர் திரு நரேந்திர மோடி எப்போதும் சிறப்பு கவனம் செலுத்தி வந்துள்ளார் என்று கூறினார். “அவரது தலைமையில் ஐஐஎம், ஐஐடி, ஐஐஎஸ்இஆர், சி ஐ பி இ டி, என் ஐ எஸ் இ ஆர், ஐசிடி=ஐ ஓ சி எல்  போன்ற பல உயர் கல்வி நிறுவனங்கள் ஒடிசாவில் ஏற்படுத்தப்பட்டுள்ளன என்றும் திரு பிரதான் கூறினார்.
தேசிய கல்விக் கொள்கை பற்றிப் பேசிய திரு பிரதான், “இந்தப் பகுதியில் ஒட்டுமொத்த வளர்ச்சி ஏற்பட வேண்டும் என்பதற்காக தொழில்துறை, கல்வித்துறை, அரசு ஆகிய மூன்றும் இணைந்து செயல்பட புதிய கல்விக்கொள்கை உதவும். பழங்குடியின பன்முகத் தன்மையில் கோராபுட் சிறந்து விளங்குகிறது. பரவலான அடிப்படையிலும், கற்பனைத்திறன் மிகும் வகையிலும் கவனம் செலுத்தும் புதிய கல்விக் கொள்கை 20\20 வாய்ப்பற்ற மாணவர்களுக்கு மேலும் அதிக வாய்ப்புகள் வழங்க ஒடிசா மத்தியப் பல்கலைக்கழகத்திற்கு உதவும். ஒடிசாவில் பழங்குடியினர் மற்றும் மனித இயல் பற்றிய ஆராய்ச்சி அடிப்படையிலான படிப்புகளை மேம்படுத்த உதவும்” என்றும் அவர் கூறினார்.
ஒடிஷா மத்தியப் பல்கலைக்கழகத்தின் ஆசிரியர்களும், மாணவர்களும் புதுமையான முயற்சிகளை மேற்கொள்ள வேண்டும் என்றும், வேளாண் ஆராய்ச்சி, தொழில் முனைவோர் மேம்பாடு போன்றவற்றைப் பயன்படுத்தி கோராபுட்டில் விளையும் உலகப் புகழ் வாய்ந்த கோராபுட் இஞ்சி போன்ற வேளாண் பொருள்களுக்கான சிறந்த பெரிய சந்தைகளைக் கண்டறிய வேண்டும் என்றும் கேட்டுக்கொண்டார். ஒடிசா மத்தியப் பல்கலைக்கழகம் ஒடிசாவையும், இந்தியாவையும், அறிவுப்பாதையில் முன்னேற்றி, சுயசார்பு இந்தியாவின் ஒளிப்பந்தங்களாகத் திகழும் என்றும் அமைச்சர் கூறினார்.
“தேசிய கல்விக்கொள்கை 2020இல் கண்டுள்ளபடி இந்தக் கல்விநிறுவனம், தனது நோக்கங்களிலும். வழிமுறைகளிலும் முன்னேறியுள்ளது குறித்து நான் பெரிதும் மகிழ்கிறேன். அடிப்படை அறிவியல், சமூக அறிவியல் படிப்புகள் போன்றவற்றை அறிமுகம் செய்ததன் மூலம் ஒடிசா மத்தியப் பல்கலைக்கழகத்தின் தற்போதைய ஆசிரியர்களின் தரப் பரிமாணம் மேலும் அதிகரிக்கும். ஒடிஷாவில் 12 மாவட்டங்களில் மிகப்பெரிய அளவிலான, திறன் வளர்ச்சித் திட்டம் ஒன்றை, பல்கலைக்கழகம் தொடங்கவுள்ளது என்பது குறித்து நான் மகிழ்ச்சி அடைகிறேன். இந்த மகிழ்ச்சியான தருணத்தில் ஒடிசா மத்தியப் பல்கலைக்கழகத்தின் ஆசிரியர்கள், மாணவர்கள், நிர்வாகப் பணியாளர்கள் அனைவருக்கும் நல் வாழ்த்துக்களைத் தெரிவித்துக் கொள்கிறேன்” என்று நிகழ்ச்சியில் பேசிய திரு ஆர் பி நிஷாங்க் கூறினார்.
(Visitor Counter : 106
பாதுகாப்பு அமைச்சகம்
இந்திய ராணுவ மையத்தில் பயிற்சியை நிறைவு செய்தனர் 425 வீரர்கள்
148 வழக்கமான படிப்புகள், 131 தொழில்நுட்பப் படிப்புகளைச் சேர்ந்த வீரர்களும், 9 நட்பு நாடுகளின் 84 வீரர்களுமாக மொத்தம் 425 வீரர்கள் டேராடூனில் உள்ள இந்திய ராணுவ மையத்தில் பயிற்சியை நிறைவு செய்துள்ளனர். இதற்கான நிகழ்ச்சி இன்று  கொவிட்- 19 நெறிமுறைகளைப் பின்பற்றி நடத்தப்பட்டது.
பிறருக்கு ஊக்கமளிக்கும் வகையில் உற்சாகம் மற்றும் ஆர்வத்துடன் வீரர்கள் அணிவகுப்பில் ஈடுபட்டனர். மேற்குப் பிராந்திய தலைமைத் தளபதி லெப்டினன்ட் ஜெனரல் ஆர் பி சிங் அணிவகுப்பு மரியாதையைப் பார்வையிட்டார்.
இளம் வீரர்களுக்கு பயிற்றுவிக்கப்பட்ட ஒழுக்கம் மற்றும் உயர்தர பயிற்சியைக் குறிக்கும் வகையில் சிறப்பான அணிவகுப்பு மற்றும் ஒருங்கிணைந்த பயிற்சி இயக்கங்களை வெளிப்படுத்தியமைக்காக பயிற்சியாளர்களுக்கும் வீரர்களுக்கும் அவர் பாராட்டு தெரிவித்தார். நாட்டிற்கு சேவையாற்றும் உன்னத பணியைத் தேர்வு செய்ய தங்கள் குழந்தைகளுக்கு ஊக்கமளித்த பெற்றோருக்கும் அவர் பாராட்டும், நன்றியும் தெரிவித்தார்.
பயிற்சியின்போது சிறந்து விளங்கிய ராணுவ வீரர்களுக்குப் பதக்கங்களை வழங்கி அவர் கவுரவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1726509
----
(Visitor Counter : 170
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அமைச்சர்கள் மற்றும் துறைகளுக்கான 2022-23 ஆம் ஆண்டின் முதல் மதிப்புமிக்க ராஜ் பாஷா கீர்த்தி விருதை மத்திய அமைச்சர் டாக்டர். ஜிதேந்திர சிங்கின் சீரிய தலைமையிலான, ஓய்வூதியம் மற்றும் ஓய்வூதியதாரர் நலத்துறை பெறுகிறது.
300-க்கும் குறைவான பணியாளர்களுடன் சிறப்பாகச் செயல்படும் துறை என்ற பெருமை செயலாளரால், வி. ஸ்ரீனிவாஸ் மற்றும் DoPPW தலைமையில் தொடர்ந்து இரண்டாவது ஆண்டாகப் பெற்றுள்ளது. 2022-23 ஓய்வூதியம் மற்றும் ஓய்வூதிதாரர் நலத் துறையில் 300க்கும் குறைவான பணியாளர்களைக் கொண்ட துறைகள் என்று டாக்டர் ஜிதேந்திர சிங் தலைமையிலான பணியாளர்கள் மற்றும் ஓய்வூதிய அமைச்சகம், அமைச்சகங்கள் பிரிவில் முதல் ராஜ் பாஷா கீர்த்தி புரஸ்கார் விருதைப் பெற்றுள்ளது. நேற்று புனேவில் நடைபெற்ற அகில பாரதிய ராஜ் பாஷா சம்மேளன் மற்றும் ஹிந்தி திவஸ் விழாவில், DoPPW சார்பில், இந்த விருதை கூடுதல் செயலர் ஸ்ரீ சஞ்சீவ் நரேன் மாத்தூருக்கு, இணை அமைச்சர் ஸ்ரீ அஜய் குமார் மிஸ்ரா வழங்கினார்.
300க்கும் குறைவான ஊழியர்களைக் கொண்ட அமைச்சகங்கள்/ துறைகள் என்ற பிரிவில், செயலர் ஸ்ரீ வி. ஸ்ரீனிவாஸ் தலைமையிலான ஓய்வூதியம் மற்றும் ஓய்வூதியதாரர் நலத் துறை தொடர்ந்து இரண்டாவது ஆண்டாக சிறப்பாகச் செயல்படும் துறை என்ற பெருமையைப் பெற்றுள்ளது.
ராஜ் பாஷா கீர்த்தி புரஸ்கார் என்பது, அகில பாரதிய ராஜ் பாஷா சம்மேளன் மற்றும் இந்தி திவஸ் நிகழ்ச்சியின் போதுஅமைச்சகத்தின் அலுவல் மொழித் துறையால், 300க்கும் குறைவான பணியாளர்களைக் கொண்ட அனைத்து துறைகளில் முதலிடம் வகிக்கும் ஒரு துறைக்கு ஒவ்வொரு ஆண்டும் வழங்கப்படும் மதிப்புமிக்க விருதாக உள்ளது. மஞ்சு குப்தா, உதவி இயக்குநர், ஸ்ரீ அனில் குமார் கொய்ரி மற்றும் ஸ்ரீ ராஜேஷ்வர் ஷர்மா ஆகியோர், ஓய்வூதியம் மற்றும் ஓய்வூதியதாரர் நலத் துறையின் பிரதிநிதியான ஸ்ரீ ராஜேஷ் குமா மற்றும் கூடுதல் செயலாளர் ஸ்ரீ சஞ்சீவ் நரேன் மாத்தூர் ஆகியோரும் உடனிருந்தனர்.
பிரதமர் அலுவலகம்
அடல் பிஹாரி வாஜ்பேய்-ன் பிறந்த நாளை ஒட்டி பிரதமர் மரியாதை
அடல் பிஹாரி வாஜ்பேய்-ன் பிறந்தநாளையொட்டி, அவரது நினைவிடத்தில் பிரதமர் திரு. நரேந்திர மோடி மரியாதை செலுத்தினார்.
அடல் ஜி-யின் பிறந்த நாளையொட்டி, அவருக்கு தமது மரியாதையை செலுத்துவதாகவும், அவர் கனவு கண்ட இந்தியாவை உருவாக்குவதில் நாம் மீண்டும் உறுதி கொள்வோம் என்றும் பிரதமர் குறிப்பிட்டுள்ளார்.
PIB Headquarters
கொவிட்-19 - பிஐபி செய்தித் தொகுப்பு
04.06.2020
கொவிட்-19 - பிஐபி செய்தித் தொகுப்பு
- சுற்றுச்சூழல் மற்றும் வனத்துறை அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- வீட்டு வசதி மற்றும் நகர்ப்புற வறுமை ஒழிப்பு அமைச்சகம்
- மனித வள மேம்பாட்டு அமைச்சகம்
- பெட்ரோலியம் மற்றம் இயற்கை எரிவாயு அமைச்சகம்
- அறிவியல் மற்றும் தொழில்நுட்பத்துறை
(
நாடாளுமன்ற விவகாரத்துறை அமைச்சகம்
செப்டம்பர் 17-ம் தேதி அனைத்துக் கட்சிக் கூட்டத்தைக் கூட்டுகிறது மத்திய அரசு
நாடாளுமன்ற கூட்டத்தொடரை முன்னிட்டு, நாடாளுமன்ற விவகாரங்கள் அமைச்சகம் 17.09.2023 ஞாயிற்றுக்கிழமையன்று புதுதில்லியில் உள்ள நாடாளுமன்ற வளாகத்தில் அரசியல் கட்சிகளின் அவைத் தலைவர்கள் பங்கேற்கும் கூட்டத்திற்கு அழைப்பு விடுத்துள்ளது.
நாடாளுமன்ற கூட்டத்தொடர் வரும் செப்டம்பர் 18-ம் தேதி முதல் செப்டம்பர் 22ம் தேதி வரை நடைபெற உள்ளது.